La regidoria d’Educació presenta el seu catàleg de “Burjassot Ciutat Educadora”
2025-07-24

L’Ajuntament de Burjassot, a través de la regidoria d’Educació, dirigida per Laura Espinosa Pérez, dins dels actes programats en la I Setmana Burjassot Ciutat Educadora, presentarà dimecres que ve 29 de novembre el seu catàleg de “Burjassot Ciutat Educadora”, una nova eina municipal en la qual es desgrana l’oferta educativa municipal per al curs 2017/2018.

La presentació del catàleg, emmarcat dins de les accions del Pla “Burjassot Ciutat Educadora”, serà a les 11 hores en el Saló d’Actes del Centre Socioeducatiu Díaz Pintado i estarà a càrrec de l’alcalde del municipi, Rafa García, acompanyat de les regidores i regidors que formen part de l’àrea de Benestar Social del Consistori i que també són actors directes en la vida educativa de Burjassot.

Abans de la presentació del document, que arreplega els recursos i iniciatives que les diferents àrees, departaments i regidories ofereixen en matèria educativa als centres d’Educació Infantil, Primària i Secundària i també a les AMPAS del municipi, tindrà lloc, a les 9:30 hores, també en el Consistori, una reunió tècnica sobre el catàleg, amb l’assistència de representants dels equips directius dels centres escolars, les AMPA i la participació dels tècnics involucrats en el projecte.

Després del lliurament dels catàlegs es lliuraran també dispositius antiennuegament, als representants dels centres educatius que rebran formació per al seu correcte ús a càrrec de l’empresa distribuïdora del mateix.